**รายชื่อผู้เข้าร่วมประชุมสภาองค์การบริหารส่วนตำบลบ้านพระ**

**สมัยสามัญที่ 1/2562 วันที่ 11 กุมภาพันธ์ 2562**

**ณ ห้องประชุมสภาองค์การบริหารส่วนตำบลบ้านพระ**

|  |  |  |  |  |
| --- | --- | --- | --- | --- |
| ลำดับ | ชื่อ – สกุล | ตำแหน่ง | ลายมือชื่อ | หมายเหตุ |
| 1234567891011121314151617181920212223242526272829 | นายโชคชัย สีห์ประเสริฐนายสุทธิสาร ซื่อสัตย์นายอภิชาต พุทธสอนนางจงจิต ชูเมืองร.ต.วิชิต คำเวียงจันทร์นายจ้อย นวนสำลีนางสุกัลยา สุทธานันท์นางเรณู เหล็กจานนายอำนาจ ทัพเนตรนายปัญญา พากเพียรทรัพย์นางอารีย์ แจ่มเจริญนายพงษ์ศักดิ์ เหมือนพิทักษ์นายทศพล เหมือนพิทักษ์นายบำรุง กลิ่นหอมจ.ส.อ.สมสกุล ยูปานนท์จ.ส.อ.ดิเรก เจือจานนายชูชีพ ร่มโพธิ์แก้วนายสมชาติ ทองเฟื่องนางศลิษา มากสาครนางสุจิรา นรินทร์วงษ์นายวิรัช แก้วสีหาวงษ์ร.ต.สำเร็จ เวชกามาน.อ.ไพฑูรย์ มาลาศรีนางอัญชลี คำศิรินายปราโมทย์ เนียรมงคลนายปรีชา คนหลักนายชาญ สุขคงนายบุญสืบ ตันสงวนนายวงศ์ธวัช สาวาปี | ประธานสภาฯรองประธานสภาฯ สมาชิก อบต.ม.1สมาชิก อบต.ม.2สมาชิก อบต.ม.3สมาชิก อบต.ม.4สมาชิก อบต.ม.5สมาชิก อบต.ม.6สมาชิก อบต.ม.7สมาชิก อบต.ม.8สมาชิก อบต.ม.8สมาชิก อบต.ม.9สมาชิก อบต.ม.9สมาชิก อบต.ม.10สมาชิก อบต.ม.10สมาชิก อบต.ม.11สมาชิก อบต.ม.11สมาชิก อบต.ม.12สมาชิก อบต.ม.13สมาชิก อบต.ม.13สมาชิก อบต.ม.14สมาชิก อบต.ม.14สมาชิก อบต.ม.15สมาชิก อบต.ม.16สมาชิก อบต.ม.17สมาชิก อบต.ม.17สมาชิก อบต.ม.19สมาชิก อบต.ม.19เลขานุการสภาฯ | นายโชคชัย สีห์ประเสริฐนายสุทธิสาร ซื่อสัตย์นายอภิชาต พุทธสอนนางจงจิต ชูเมืองร.ต.จิรวัฒน์ คำเวียงจันทร์นายจ้อย นวนสำลีนางสุกัลยา สุทธานันท์นางเรณู เหล็กจานนายอำนาจ ทัพเนตรนายปัญญา พากเพียรทรัพย์นางอารีย์ แจ่มเจริญนายพงษ์ศักดิ์ เหมือนพิทักษ์ นายทศพล เหมือนพิทักษ์นายบำรุง กลิ่นหอมจ.ส.อ.สมสกุล ยูปานนท์จ.ส.อ.ดิเรก เจือจานนายชูชีพ ร่มโพธิ์แก้วนายสมชาติ ทองเฟื่องนางจารีย์กาน มากสาครนางสุจิรา นรินทร์วงษ์นายวิรัช แก้วสีหาวงษ์ร.ต.สำเร็จ เวชกามาน.อ.ไพฑูรย์ มาลาศรีนางอัญชลี คำศิรินายปราโมทย์ เนียรมงคลนายปรีชา คนหลักนายชาญ สุขคงนายบุญสืบ ตันสงวนนายวงศ์ธวัช สาวาปี |  |

**ผู้ไม่มาประชุม**

**ชื่อ –สกุล ตำแหน่ง หมายเหตุ**

1. นางประพิศ จันณรงค์ สมาชิก อบต.ม.1 ขาด

2. นายบุญเชา ปัณเขต สมาชิก อบต.ม.2 ลา

3. นายกมล วัลลานนท์ สมาชิก อบต.ม.3 ขาด

4. นายบุญสม โภครักษ์ สมาชิก อบต.ม.5 ลา

5. นายสรศักดิ์ ศรีตระกูล สมาชิก อบต.ม.6 ลา

6. นายสุรศักดิ์ จักสาน สมาชิก อบต.ม.15 ลา

7. นายณรงค์ คล้ายเขียว สมาชิก อบต.ม.16 ขาด

8. นายโกเมฆ ประสิทธิ์พันธุ์ สมาชิก อบต.ม.18 ลา

**ผู้เข้าร่วมประชุม**

**ชื่อ – สกุล ตำแหน่ง ลายมือชื่อ**

1. นายปัญญา บำรุงวัด นายก อบต.บ้านพระ ปัญญา บำรุงวัด
2. นายศิวาภณ ศรีกสิกิจ รองนายก อบต.บ้านพระ ศิวาภณ ศรีกสิกิจ
3. นายสุรพล เกตุมา เลขานุการนายกฯ สุรพล เกตุมา
4. นางวรดาภา สืบวงษ์ รองปลัด อบต.บ้านพระ วรดาภา สืบวงษ์
5. นางอำไพวรรณ วรรณโชติ หัวหน้าสำนักปลัด อำไพวรรณ วรรณโชติ
6. นายณัฐวัฒน์ มาลัยพันธุ์ ผอ.กองช่าง ณัฐวัฒน์ มาลัยพันธุ์
7. นายศุภโชค บุญเล็ก ผอ.กองคลัง ศุภโชค บุญเล็ก
8. นางสาวจันทร์เพ็ญ ท่าหิน นักวิเคราะห์นโยบายฯ จันทร์เพ็ญ ท่าหิน
9. นายณรงค์ศักดิ์ บุญขวัญ นิติกร ณรงค์ศักดิ์ บุญขวัญ
10. นางอ้อย ปั้นบัว จพง.ธุรการ อ้อย ปั้นบัว
11. นางปทุมพร โอภาสวัฒนา นักพัฒนาชุมชน ปทุมพร โอภาสวัฒนา
12. นางสาวพนัชกร กลิ่นมะลิ ผช.จพง.ธุรการ พนัชกร กลิ่นมะลิ
13. นางสาวดารารัตน์ สัตย์ซื่อ ผช.จพง.พัฒนาชุมชน ดารารัตน์ สัตย์ซื่อ

**รายงานการประชุมสภาองค์การบริหารส่วนตำบลบ้านพระ**

**สมัยสามัญที่ 1/2562 วันที่ 11 กุมภาพันธ์ 2562 เวลา 10.00 น.**

**ณ ห้องประชุมสภาองค์การบริหารส่วนตำบลบ้านพระ**

เริ่มประชุม เวลา 10.00 น.

**ระเบียบวาระที่ 1 - เรื่องประธานแจ้งให้ทราบ**

นายโชคชัย สีห์ประเสริฐ ผมขอแจ้งเรื่องการลาของสมาชิกดังนี้ นายบุญเชา ปัณเขต, นายบุญสม โภครักษ์,

(ประธานสภาฯ) นายสรศักดิ์ ศรีตระกูล, นายสุรศักดิ์ จักสาน, นายโกเมฆ ประสิทธิ์พันธุ์

ที่ประชุม รับทราบ

นายโชคชัย สีห์ประเสริฐ ท่านนายก มีเรื่องจะแจ้ง เชิญครับ

(ประธานสภาฯ)

นายปัญญา บำรุงวัด เรื่องการแข่งขันกีฬาพื้นบ้านที่ผ่านไปแล้วนั้น ผมขอขอบคุณท่านสมาชิกทุกท่านที่ได้

(นายกอบต.บ้านพระ) ร่วมการแข่งขันกีฬาพื้นบ้านครับ และในวันที่ 12-20 กพ.62 มีงานมาฆปูรมีศรีปราจีน ซึ่งทางจังหวัดปราจีนบุรี ร่วมกับคณะสงฆ์จังหวัดปราจีนบุรี จัดที่วัดสระมรกต และ พระสงฆ์จะธุดงค์ออกจากวัดป่ามะไฟ ในวันที่ 13 ก.พ.61 มาฉันท์เพลที่ศูนย์ OTOP เวลา 10.00 น. จำนวน 250 รูป ผู้ติดตามจำนวน 150 คนซึ่งในวันพฤหัสบดีที่ผ่านมา ได้มีการประชุมร่วมกับกำนัน ผู้ใหญ่บ้าน สมาชิกอบต.จะทำอาหารคาว-หวานจำนวน 6 อย่าง หมู่ 1,2,3-พะแนงหมู หมู่ 4,8,9-ผักกับน้ำพริก หมู่ 5,6,7–ยำรวมมิตร หมู่ 10,12,13-ต้มจืด หมู่ 16,17,18-แกงส้ม หมู่11,14,15-ผัดผักรวม และ มาช่วยกันทำบุญเลี้ยงเพล ในเวลา 09.00 น. หลังจากนั้นร่วมรับประทานอาหารกลางวันร่วมกันครับ

**ระเบียบวาระที่ 2 - เรื่องรับรองรายงานการประชุมสภาสมัยวิสามัญ สมัยที่ 3/2561 ครั้งที่ 2 วันที่ 9 ม.ค.62**

นายโชคชัย สีห์ประเสริฐ ผมขอให้สมาชิกตรวจดูรายงานการประชุมสภาสมัยวิสามัญ สมัยที่ 3/2561 ครั้งที่ 2

(ประธานสภาฯ) เมื่อวันที่ 9 ม.ค.62 มีสมาชิกท่านใดจะแก้ไขหรือไม่ครับ ถ้าไม่มีผมขอมติที่ประชุม

 รับรองด้วยครับ

มติที่ประชุม มีมติรับรองรายงานการประชุมสภาสมัยวิสามัญ สมัยที่ 3/2561 ครั้งที่ 2 เมื่อวันที่

9 ม.ค.62 เป็นเอกฉันท์

**ระเบียบวาระที่ 3 - เรื่องการกำหนดสมัยประชุมสภาสมัยสามัญ ประจำปี 2563**

นายโชคชัย สีห์ประเสริฐ เรื่องกำหนดสมัยประชุมสภาสมัยสามัญ ประจำปี 2563 มีใครจะอภิปรายหรือไม่ครับ

(ประธานสภาฯ) เชิญ ท่านนายก ครับ

/นายปัญญา...

-2-

นายปัญญา บำรุงวัด ของเดิมได้กำหนดไว้ 1-15 ของเดือน ถ้าระยะเวลาไม่พอเราจะได้ขอขยายได้ครับ

(นายกอบต.บ้านพระ)

นายสุทธิสาร ซื่อสัตย์ การกำหนดสมัยประชุมสมัยสามัญ 2 สมัยและไม่เกิน 4 สมัย ขอให้สมาชิก

(รองประธานสภาฯ) ช่วยพิจารณาด้วยครับ

นายโชคชัย สีห์ประเสริฐ ตามระเบียบกระทรวงมหาดไทย ว่าด้วยการประชุมสภาท้องถิ่น พ.ศ. 2547 ข้อ 21

(ประธานสภาฯ) ให้ประธานสภาท้องถิ่น นำปรึกษาในที่ประชุมสามัญประจำปีสมัยแรก ว่าจะกำหนดจำนวนสมัยประชุมสามัญ ประจำปี 2563 กี่สมัย แต่ละสมัยจะเริ่มเมื่อใด และแต่ละสมัยมีกำหนดกี่วัน และให้กำหนดวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วัน ผมขอเสนอสมัยประชุมสามัญประจำปี 2563 เป็น 4 สมัย สมัยสามัญที่ 1 ในวันที่ 1-15 กุมภาพันธ์ 2563

สมัยสามัญที่ 2 ในวันที่ 1-15 เมษายน 2563

สมัยสามัญที่ 3 ในวันที่ 1-15 มิถุนายน 2563

สมัยสามัญที่ 4 ในวันที่ 1-15 สิงหาคม 2563

 มีใครจะเสนอเป็นอย่างอื่นไหมครับ ถ้าไม่มีผมขอมติที่ประชุมให้เห็นความชอบด้วยครับ

มติที่ประชุม มีมติให้ความเห็นชอบตามที่เสนอเป็นเอกฉันท์

**ระเบียบวาระที่ 4 - เรื่องพิจารณาร่างข้อบัญญัติองค์การบริหารส่วนตำบลบ้านพระ**

นายโชคชัย สีห์ประเสริฐ 4.1 เรื่องการควบคุมกิจการที่เป็นอันตรายต่อสุขภาพ ขอเชิญ คุณณรงค์ศักดิ์ ชี้แจงครับ

(ประธานสภาฯ)

นายณรงค์ศักดิ์ บุญขวัญ ผมเป็นผู้รับผิดชอบการดำเนินการจัดทำร่างข้อบัญญัติองค์การบริหารส่วนตำบลบ้านพระ

(นิติกร) จำนวน 3 เรื่อง ในฐานะที่เป็นเลขานุการร่างข้อบัญญัติ อบต.บ้านพระ ซึ่งได้ดำเนินการ ยกร่างข้อบัญญัติมาเมื่อเดือน ม.ค.ที่ผ่านมา การจัดทำข้อบัญญัติทั้ง 3 เรื่อง ต้องประกอบไปด้วย 1.ข้อบัญญัติทั่วไป เรื่องการประกอบกิจการที่เป็นอันตรายต่อสุขภาพ ซึ่งข้อบัญญัติของอบต.บ้านพระ มีการประกาศบังคับใช้ตั้งแต่ปี 2540 ซึ่งเป็นข้อบัญญัติ ที่ต้องมีการแก้ไข ปรับปรุง 2.เรื่องการควบคุมการเลี้ยงสุนัขและแมว 3.หลักเกณฑ์การคัดแยกขยะ การจัดทำข้อบัญญัติข้อ 2 และ 3 ได้ดำเนินการตามหนังสือสั่งการของกรมส่งเสริมฯ เป็นไปตามแนวทางประกาศกระทรวงสาธารณสุข ปี 2559 แก้ไขเพิ่มเติม ปี 2561 และมีการจัดทำข้อบัญญัติเสนอที่ประชุม ขอพิจารณาเรื่องการควบคุมกิจการ ที่เป็นอันตรายต่อสุขภาพ กิจการมีทั้งหมด 13 กิจการ และมีแยกย่อยลงไปอีกตามเอกสารที่แจกไปครับ บทบัญญัติทั่วไป ข้อ 1-6 ในร่างข้อบัญญัติ หน้า 1-2 เป็นหลักการ

/และเหตุผล...

-3-

 และเหตุผลเป็นบทบัญญัติทั่วไปที่ใช้เป็นแนวทางของกระทรวงสาธารณสุข หมวด 1 ข้อ 7

 1. กิจการเกี่ยวกับการเลี้ยงสัตว์ (1)-(2) เช่นการเพาะพันธุ์ การอนุบาลสัตว์

 2. กิจการเกี่ยวกับสัตว์และผลิตภัณฑ์ต่างๆ (1)-(7) เช่นการฆ่า หรือชำแหละสัตว์

 3. กิจการเกี่ยวกับอาหารเครื่องดื่ม ยกเว้นในสถานที่จำหน่ายอาหาร การเร่ขาย (1)-(24) 4. กิจการที่เกี่ยวกับยา เวชภัณฑ์ อุปกรณ์การแพทย์ (1)-(5)

 5. กิจการที่เกี่ยวกับการเกษตร (1)-(9)

 6. กิจการที่เกี่ยวกับโลหะหรือแร่ (1)-(6)

 7. กิจการเกี่ยวกับยานยนต์ เครื่องจักร(1)-(9)

 8. กิจการเกี่ยวกับไม้หรือกระดาษ (1)-(8)

 9. กิจการเกี่ยวกับการบริการ (1)-(21)

 10. กิจการที่เกี่ยวกับสิ่งทอ (1)-(8)

 11. กิจการที่เกี่ยวกับดิน หิน ทราย (1)-(12)

 12. กิจการที่เกี่ยวกับปิโตรเลียม ปิโตรเคมี (1)-(17)

 13. กิจการอื่นๆ (1)-(13)

 ข้อ 8-10 เป็นหลักเกณฑ์ วิธีปฏิบัติของผู้ประกอบการ

 หมวด 2 หลักเกณฑ์ ของผู้ประกอบการ แบ่งออกเป็น สถานที่ตั้ง ลักษณะอาคาร และการสุขาภิบาล การกำหนดเงื่อนไขในการยื่นขออนุญาต มีคณะกรรมการลงไปตรวจสอบ ปฏิบัติตามหลักเกณฑ์ที่กำหนด ความเหมาะสมของสถานที่ตั้ง แต่ละแห่ง

 หมวด 3 ใบอนุญาต ข้อ 29, 30 เป็นรายละเอียดของผู้ยื่นใบอนุญาต ว่าใช้เอกสารใดบ้าง

 หมวด 4 อัตราค่าธรรมเนียม และบทกำหนดโทษ

 หมวด 5 บทเฉพาะกาล

ในส่วนของบัญชีอัตราค่าธรรมเนียม ท้ายข้อบัญญัติอบต.บ้านพระ เรื่องการควบคุมกิจการ ที่เป็นอันตรายต่อสุขภาพ มี 13 กิจการ แยกประเภทออกไปอีก อัตราค่าธรรมเนียมมี การปรับเปลี่ยนไปบ้าง ข้อบังคับของอบต. ใช้บังคับมาตั้งแต่ปี 2540 ใช้แนวทางของศูนย์บริหารกฎหมายสาธารณสุข ในเรื่องการควบคุมกิจการที่เป็นอันตรายต่อสุขภาพ เป็นอำนาจของท้องถิ่นที่จะดำเนินการ กำหนดอัตราค่าธรรมเนียม อัตราค่าธรรมเนียมขอให้ทุกท่านช่วยพิจารณาด้วยครับ

นายโชคชัย สีห์ประเสริฐ ข้อบัญญัติมีมาตั้งแต่ ปี 2540 โดยกำนันบุญเลิศ ศรีกสิกิจ ได้ตราเป็นข้อบัญญัติ อัตรา

(ประธานสภาฯ) การจัดเก็บเปลี่ยนไปตามยุคสมัย มีใครจะแก้ไขหรือปรับปรุงเรื่องกิจการที่เป็นอันตรายต่อสุขภาพ หรือไม่ครับ เชิญ คุณสุทธิสาร ซื่อสัตย์ ครับ

นายสุทธิสาร ซื่อสัตย์ ขอให้สมาชิกช่วยพิจารณา เพราะเป็นผลกระทบของประชาชนในตำบลครับ ในหน้า 16

(รองประธานสภาฯ) บัญชีอัตราค่าธรรมเนียม เราจะสามารถปรับลดลงมาได้ไหมครับ

/นายโชคชัย...

-4-

นายโชคชัย สีห์ประเสริฐ ผมได้เป็นประธานพิจารณาร่างฯ ตั้งแต่ปี 2540 ค่าธรรมเนียม 150 บาท ผ่านมา 22 ปี

(ประธานสภาฯ) เพิ่มขึ้นมาอีก 50 บาท ผมว่าราคาไม่แพง หรือถ้าสมาชิกท่านใดคิดว่าราคาแพงไป ก็สามารถปรับลดได้ครับ

นายวงศ์ธวัช สาวาปี ขอให้ท่านสมาชิกช่วยกันพิจารณาด้วยครับ จะใช้เป็นกฎหมายที่ใช้บังคับในตำบล ของเดิม

(ปลัด อบต.บ้านพระ) ปี 40 แต่ขาดการบังคับใช้ จึงทำให้เกิดปัญหา เช่น โรคพิษสุนัขบ้า สุนัขจรจัด ต่อไปใครจะเลี้ยงสุนัขต้องลงทะเบียน เสียค่าธรรมเนียม ผลดีคือสามารถจัดซื้อวัคซีนให้ได้ ถ้าเป็นสุนัขจรจัด เราก็สามารถแจ้งปศุสัตว์มาจับไป ขอให้สมาชิกช่วยกันพิจารณาด้วยครับ และที่ท่านรองประธานสภาฯ ได้กล่าว คือ กิจการเกี่ยวกับสัตว์เลี้ยง(1) ม้า โค กระบือ แพะ แกะ จำนวน 5-10 ตัว จ่ายเงินจำนวน 200 บาท จำนวน 11-20 ตัว จ่ายเงินจำนวน 300 บาท จำนวน 21-30 ตัว จ่ายเงินจำนวน 400 บาท 31 ตัวขึ้นไปเสีย 500 บาท ซึ่งถือว่าเป็นสัตว์ขนาดใหญ่ ถ้าได้ลงทะเบียนไว้แล้ว เกิดเหตุการณ์น้ำท่วม สัตว์ตาย มีค่าชดเชยให้ ถ้าไม่ถึง 5 ตัว ก็ไม่เสียภาษีครับ ขอให้สมาชิกช่วยกันพิจารณาด้วยครับ

นายทศพล เหมือนพิทักษ์ เรื่องอัตราการกำหนดค่าธรรมเนียม ผมว่าราคาไม่แพงครับ ถ้าอนุญาตแล้วสามารถ

(ส.อบต.ม.9) ควบคุมได้หรือไม่ เช่น เรื่องกลิ่น สร้างความเดือดร้อนให้ชาวบ้าน ต้องควบคุมให้ได้ครับ

ร.ต.สำเร็จ เวชกามา เรื่องนี้เกี่ยวกับความเป็นอยู่ของชาวบ้านครับ ผมเห็นด้วยกับท่านปลัด ถ้ามาขึ้นทะเบียน

(ส.อบต.ม.14) ถ้าไม่มีทะเบียนก็สามารถกำจัดได้ การเสียภาษีไม่แพงครับ ถ้าไม่ถึง 5 ตัว ก็ไม่ต้องเสียภาษีครับ ถ้าเกิน 5 ตัวถือว่าเป็นธุรกิจ ต้องจ่ายภาษีครับ ในการปฏิบัติของเจ้าหน้าที่ ขอให้สำรวจจริงๆครับ ต้องลงไปตรวจสอบดูว่าบ้านไหนมีสัตว์หรือโรงงานอะไรบ้าง ครับ

นางสุกัลยา สุทธานันท์ ถ้าสัตว์เป็นโรคตาย จะได้ค่าเสียหายหรือไม่คะ

(ส.อบต.ม.5)

นายวงศ์ธวัช สาวาปี การลงทะเบียน เช่น ของปศุสัตว์ ถ้าเกิดโรค ต้องรายงานให้ทราบ ถ้าไม่รายงานจะแพร่ไป

(ปลัดอบต.บ้านพระ) คอกอื่นได้ จะเกิดโทษกับเจ้าของในการควบคุมโรค แต่ถ้าแจ้งแล้วจะมีปศุสัตว์มาควบคุม การระบาด หรือถ้าตายแล้วเราได้แจ้งแล้ว จะมีการชดเชยให้ครับ อาจจะหาพันธุ์มาให้ การลงทะเบียนเป็นผลดี ต้องปฏิบัติตามระเบียบของหน่วยราชการนั้น และให้แจ้งตามความเป็นจริง มาตรฐานจะได้เกิดขึ้น ครับ

นายโชคชัย สีห์ประเสริฐ มีใครจะอภิปรายหรือไม่ครับ ผมขอถามในที่ประชุมว่าจะพิจารณาวาระเดียว หรือ

(ประธานสภาฯ) พิจารณา 3 วาระในคราวเดียวกัน ครับ

ร.ต.สำเร็จ เวชกามา ผมขอเสนอให้มี 3 วาระในคราวเดียวกัน ครับ

(ส.อบต.ม.14)

นายปราโมทย์ เนียรมงคล ถ้าพิจารณา 3 วาระแล้ว จะตราเป็นข้อบัญญัติใช่ไหมครับ

(ส.อบต.ม.17)

/นายโชคชัย...

-5-

นายโชคชัย สีห์ประเสริฐ ถ้าพิจารณาผ่าน 3 วาระแล้ว จะตราเป็นข้อบัญญัติ ครับ

(ประธานสภาฯ)

นายปัญญา บำรุงวัด การขึ้นทะเบียนแล้ว ถ้าเกิดเหตุการณ์น้ำท่วม ก็สามารถรับการสนับสนุนซื้อให้ได้ ถ้าไม่ได้

(นายกอบต.บ้านพระ) ลงทะเบียนเราไม่สามารถทราบได้ว่าจริงๆ แล้วมีกี่ตัว และไม่สามารถสนับสนุนให้ได้ เพราะไม่ได้มาขึ้นทะเบียน จึงต้องตราเป็นข้อบัญญัติ และสามารถจะนำเงิน ของอบต.บ้านพระไปสนับสนุนได้ ถ้าสุนัข แมว ขึ้นทะเบียนแล้วสามารถซื้อวัคซีน พิษสุนัขบ้าหรือทำหมันให้ได้ เราจึงต้องตราเป็นข้อบัญญัติ การพิจารณาถ้าเราไม่ใช้เงิน เราสามารถพิจารณา 3 วาระคราวเดียวกันได้ ขอชี้แจงให้สมาชิกทุกท่านทราบครับ

นายโชคชัย สีห์ประเสริฐ มีสมาชิกท่านใดจะให้พิจารณา 3 วาระในคราวเดียวกัน ขอมติด้วยการยกมือด้วยครับ

(ประธานสภาฯ)

มติที่ประชุม มีมติให้พิจารณา 3 วาระในคราวเดียวกัน เป็นเอกฉันท์

นายโชคชัย สีห์ประเสริฐ มีท่านใดจะอภิปรายในวาระที่ 1 หรือไม่ครับ ถ้าไม่มีผมขอมติด้วยการยกมือด้วยครับ

(ประธานสภาฯ)

มติที่ประชุม มีมติรับรองร่างข้อบัญญัติองค์การบริหารส่วนตำบลบ้านพระ เรื่องการควบคุมกิจการที่เป็นอันตรายต่อสุขภาพ พ.ศ.2562 เป็นเอกฉันท์

นายโชคชัย สีห์ประเสริฐ วาระที่ 2 แปรญัตติ มีใครแปรญัตติหรือไม่ครับ ถ้าไม่มีผมขอมติด้วยการยกมือด้วยครับ

(ประธานสภาฯ)

มติที่ประชุม มีมติให้ความเห็นชอบผ่านวาระที่ ๒ เป็นเอกฉันท์และไม่มีสมาชิกท่านใดแปรญัตติ

นายโชคชัย สีห์ประเสริฐ วาระที่ 3 ตราเป็นข้อบัญญัติ ผมขอมติที่ประชุมให้ความเห็นชอบ เรื่องการควบคุมกิจการ

(ประธานสภาฯ) ที่เป็นอันตรายต่อสุขภาพ พ.ศ.2562

มติที่ประชุม มีมติให้ความเห็นชอบเรื่องการควบคุมกิจการที่เป็นอันตรายต่อสุขภาพ พ.ศ.2562

 ให้ตราเป็นข้อบัญญัติงบประมาณรายจ่าย ประจำปี พ.ศ.๒๕๖2 เป็นเอกฉันท์

นายโชคชัย สีห์ประเสริฐ ขอเชิญ คุณณรงค์ศักดิ์ ชี้แจงในเรื่องการควบคุมการเลี้ยงหรือปล่อยสุนัขและแมวครับ

(ประธานสภาฯ)

นายณรงค์ศักดิ์ บุญขวัญ เรื่องร่างข้อบัญญัติการควบคุม การเลี้ยงหรือปล่อยสุนัขและแมว เนื่องจากกระทรวง

(นิติกร) ได้ดำเนินการผ่าน อปท.ได้แจ้งให้มีการจัดทำข้อบัญญัติใหม่ เพื่อควบคุมการเลี้ยงหรือปล่อยสุนัขหรือแมว เพื่อให้สอดคล้องกับสถานการณ์ในปัจจุบันครับ มีทั้งหมด 10 ข้อ ดำเนินการโดยอาศัยอำนาจตามพ.ร.บ.สภาตำบลฯ มาตรา 29 แห่ง พ.ร.บ.สาธารณสุข พ.ศ.2535 ข้อ 1 เป็นบทบัญญัติ ข้อบัญญัติทั่วไป ข้อ 2 ข้อบัญญัติมีผลบังคับใช้ ตั้งแต่วันถัดจากวันประกาศราชกิจจานุเบกษา ข้อ 3 ข้อบัญญัติประกาศ ระเบียบ ข้อ 4

 บทนิยามของการเลี้ยงสัตว์ ปล่อยสัตว์ ฯลฯ ข้อ 5 บทบัญญัติเกี่ยวกับอันตรายจาก

 เชื้อโรคที่เกิดจากสัตว์ 1.การลงทะเบียน 2.การควบคุมดูแล 3.การปฏิบัติของเจ้าของ

/ข้อ 6

-6-

 ข้อ 6 อำนาจของเจ้าพนักงานท้องถิ่นในการดูแลสัตว์ที่ไม่มีเจ้าของ ต้องมีการพิสูจน์ให้ชัดเจนว่าไม่มีเจ้าของ ข้อ 7 ซากสุนัขที่ตาย ในบทบัญญัตินี้ต้องมีการแจ้งให้ทราบด้วย ข้อ 8 อำนาจของเจ้าพนักงานท้องถิ่นในการแต่งตั้งผู้ปฏิบัติงานตามบทบัญญัตินี้ ข้อ 9 ผู้ใดฝ่าฝืนมีโทษตามพระราชบัญญัติสาธารณสุข พ.ศ.2535 โทษสูงสุดไม่เกิน 5,000.บาท ข้อ 10 ให้นายก อบต.บ้านพระ รักษาการณ์ตามบทบัญญัตินี้ ครับ

นายโชคชัย สีห์ประเสริฐ การยกร่างจะมีเจ้าหน้าที่สาธารณสุขจาก รพ.สต.มาทั้ง 2 เขตมาร่วมพิจารณา

(ประธานสภาฯ) ตอนยกร่างครับ มีท่านใดจะอภิปราย เรื่องการควบคุมการเลี้ยงสัตว์หรือปล่อยสุนัขและแมวหรือไม่ครับ เชิญ คุณสุกัลยา ครับ

นางสุกัลยา สุทธานันท์ ขอสอบถามเรื่องซากสัตว์ ถ้าสุนัขตายแล้วเราต้องแจ้งไหมคะ

(ส.อบต.ม.5)

นายณรงค์ศักดิ์ บุญขวัญ ถ้ามีการลงทะเบียนไว้แล้ว ถ้าตายต้องแจ้งครับ

(นิติกร)

ร.ต.สำเร็จ เวชกามา ผมเห็นด้วยครับถ้ามีการลงทะเบียน และขั้นตอนการลงทะเบียนอย่างไร มีเจ้าหน้าที่

(ส.อบต.ม.14) ลงไปตามหมู่บ้านหรือไม่

นายโชคชัย สีห์ประเสริฐ จะให้ อสม.ลงไปสำรวจ เพราะเราทำงานร่วมกับ รพ.สต. ครับ

(ประธานสภาฯ)

นายวงศ์ธวัช สาวาปี มีการสำรวจปีละ 2 รอบ 1 ตัวให้ค่าสำรวจตัวละ 3 บาท แต่ไม่ครอบคลุมทั้งหมด ต่อไป

(ปลัด อบต.บ้านพระ) จะสำรวจต้องมีรูปถ่าย จำนวน เพื่อจะได้ทราบว่าในตำบลมีสัตว์กี่ตัว จะได้ควบคุม การเกิดโรค ครับ

น.อ.ไพฑูรย์ มาลาศรี ผมเห็นด้วยกับการขึ้นทะเบียนสุนัขและแมว ปัญหาก็มีคือไม่สามารถจับได้ ขอให้เจ้าหน้าที่

(ส.อบต.ม.15) ที่มีความชำนาญ ลงไปจับและฉีดยาพิษสุนัขบ้าครับ

นายโชคชัย สีห์ประเสริฐ ข้อนี้เข้าข้อ 6 ให้เจ้าพนักงานท้องถิ่นมีอำนาจในการกักสุนัขหรือแมวที่ไม่มีเจ้าของ และ

(ประธานสภาฯ) ให้ประกาศหาเจ้าของหรือผู้ครอบครองครับ

นายปัญญา บำรุงวัด ข้อบัญญัตินี้เราต้องทำ เพื่อให้ทราบจำนวนสุนัขและแมวว่ามีจำนวนเท่าไหร่ที่มีเจ้าของ

(นายกอบต.บ้านพระ) ถ้าไม่มีเจ้าของจะได้นำไปอยู่ที่กักขัง รัฐบาลจึงให้ท้องถิ่นทำข้อบัญญัติ เพื่อกำจัดหมาและ แมวจรจัด ครับ

นายโชคชัย สีห์ประเสริฐ มีท่านใดจะอภิปรายอีกหรือไม่ครับ เชิญคุณ สุจิรา ครับ

(ประธานสภาฯ)

นางสุจิรา นรินทร์วงษ์ ที่หมู่บ้านมีโคและวัว จะมาลงทะเบียนได้เมื่อไหร่คะ

(ส.อบต.ม.13)

นายโชคชัย สีห์ประเสริฐ เมื่อตราเป็นข้อบัญญัติแล้ว จะมีแนวทางและวิธีการทำงานครับ

(ประธานสภาฯ)

/นายโชคชัย...

-7-

ร.ต.สำเร็จ เวชกามา ถ้ามีวัวจำนวน 1-4 ตัว ไม่ได้ลงทะเบียนและไม่เสียภาษี ถ้าวัวตายจะต้องทำอย่างไรครับ

(ส.อบต.ม.14)

นายโชคชัย สีห์ประเสริฐ ต้องมาลงทะเบียนทุกตัว ถ้าไม่ถึง 5 ตัวไม่ต้องเสียภาษีครับ มีท่านใดจะอภิปราย

(ประธานสภาฯ) เรื่องการควบคุมการเลี้ยงสัตว์หรือปล่อยสุนัขและแมวหรือไม่ครับ ถ้าไม่มีผมขอมติ ในวาระที่ 1 ด้วยการยกมือด้วยครับ

มติที่ประชุม มีมติรับรองร่างข้อบัญญัติองค์การบริหารส่วนตำบลบ้านพระ เรื่องการควบคุม การเลี้ยงหรือปล่อยสุนัขและแมว พ.ศ.2562 เป็นเอกฉันท์

นายโชคชัย สีห์ประเสริฐ ขอมติวาระที่ 2 ด้วยการยกมือด้วยครับ

(ประธานสภาฯ)

มติที่ประชุม มีมติให้ความเห็นชอบผ่านวาระที่ ๒ เป็นเอกฉันท์ และไม่มีสมาชิกท่านใดแปรญัตติ

นายโชคชัย สีห์ประเสริฐ ในวาระที่ 3 ตราเป็นข้อบัญญัติ ผมขอมติที่ประชุมให้ความเห็นชอบ เรื่องการควบคุม

(ประธานสภาฯ) การเลี้ยงหรือปล่อยสุนัขและแมว พ.ศ.2562

มติที่ประชุม มีมติให้ความเห็นชอบเรื่องการควบคุมการเลี้ยงหรือปล่อยสุนัขและแมว พ.ศ.2562

 ให้ตราเป็นข้อบัญญัติงบประมาณรายจ่าย ประจำปี พ.ศ.๒๕๖2 เป็นเอกฉันท์

นายโชคชัย สีห์ประเสริฐ ขอเชิญ คุณณรงค์ศักดิ์ ชี้แจงเรื่องหลักเกณฑ์การคัดแยกขยะมูลฝอย พ.ศ.2562 ครับ

(ประธานสภาฯ)

นายณรงค์ศักดิ์ บุญขวัญ เรื่องร่างข้อบัญญัติหลักเกณฑ์การคัดแยกขยะมูลฝอย พ.ศ.2562 เนื่องจากอบต.

(นิติกร) ได้รับแจ้งจากหนังสือสั่งการ ให้มีการปฏิบัติเกี่ยวกับการคัดแยกขยะ เป็นไปตามประกาศเกี่ยวกับกระทรวงมหาดไทย เรื่องการจัดการขยะมูลฝอย พ.ศ.2560 เป็นไปตามหนังสือสั่งการของกรมส่งเสริมการปกครองท้องถิ่น ฉบับลงวันที่ 29 ต.ค.2561 เรื่องการคัดแยกขยะมูลฝอยจากแหล่งกำเนิด โดยตราเป็นข้อบัญญัติท้องถิ่น

 1.ข้อบัญญัติ อบต.บ้านพระ เรื่องหลักเกณฑ์การคัดแยกขยะมูลฝอย

 2.บทบัญญัติ กำหนดระยะเวลาประกาศบังคับใช้ มีผลหลังจากประกาศในราชกิจจานุเบกษา

 3.คำนิยามของข้อบัญญัติ จะมีความหมายของมูลฝอย มูลฝอยอินทรีย์ มูลฝอยนำกลับ มาใช้ใหม่ ฯลฯ

 4.หลักปฏิบัติให้เจ้าของหรือผู้ครอบครองอาคารคัดแยกมูลฝอยแต่ละประเภท ประกอบไปด้วยมูลฝอยทั่วไป มูลฝอยอินทรีย์ มูลฝอยที่นำกลับมาใช้ใหม่ มูลฝอยที่เป็นอันตรายต่อชุมชน

 ข้อ 5 เงื่อนไข หลักเกณฑ์ของผู้ครอบครองอาคาร ต้องบรรจุมูลฝอยที่คัดแยกแล้ว แต่ละประเภท ถุงหรือภาชนะบรรจุมูลฝอย ให้เพียงพอและเหมาะสมกับประเภทของ มูลฝอยนั้น ข้อ 6 มูลฝอยที่มีสภาพ ลักษณะ หรือขนาด ที่ไม่สามารถบรรจุในถุงหรือ

/ภาชนะ...

-8-

 ภาชนะบรรจุมูลฝอยได้ ให้คัดแยกไว้ต่างหาก ตามประเภทของมูลฝอย โดยต้องจัดการ ให้ถูกสุขลักษณะ ข้อ 7 ให้เจ้าของหรือผู้ครอบครองอาคาร นำถุงหรือภาชนะบรรจุมูลฝอยที่คัดแยกประเภทไว้แล้วทิ้งตาม วัน เวลา และสถานที่ ที่อบต.บ้านพระ ประกาศกำหนด

 ข้อ 8 ผู้ใดฝ่าฝืนข้อบัญญัตินี้ มีโทษปรับไม่เกินห้าร้อยบาท

 ข้อ 9 ให้นายก อบต.บ้านพระ เป็นผู้รักษาการณ์ตามข้อบัญญัตินี้ ครับ

นายโชคชัย สีห์ประเสริฐ อันนี้เป็นข้อบัญญัติ อบต.บ้านพระ เรื่องหลักเกณฑ์การคัดแยกขยะมูลฝอย ครับ

(ประธานสภาฯ) ขอเชิญ ท่านนายก ชี้แจงครับ

นายปัญญา บำรุงวัด เราต้องดำเนินการตราเป็นข้อบัญญัติ ให้ลดขยะที่ต้นทาง โดยการคัดแยก ขยะเป็นพิษ

(นายกอบต.บ้านพระ) ถังจะอยู่ที่บ้านผู้ใหญ่ ทางอบต.จะไปเก็บเอง แล้วจะนำไปเก็บที่อบจ. และขอให้ประชาสัมพันธ์ให้ชาวบ้านช่วยกันคัดแยกขยะต้นทางครับ

นายโชคชัย สีห์ประเสริฐ มีท่านใดจะสอบถามเรื่องการคัดแยกขยะมูลฝอย หรือไม่ครับ เชิญท่าน น.อ.ไพฑูรย์ ครับ

(ประธานสภาฯ)

น.อ.ไพฑูรย์ มาลาศรี เรื่องการคัดแยกขยะ กระผมได้มีการรณรงค์ทุกครั้งที่มีการประชุมหมู่บ้านและประชุม

(ส.อบต.ม.15) ชมรมผู้สูงอายุ บ้านจัดสรรได้ขอถังขยะเพิ่ม ผมได้แจ้งว่าทางอบต.ไม่จัดซื้อให้แล้ว มีนโยบายให้แยกขยะ ครับ

นายโชคชัย สีห์ประเสริฐ มีท่านใดจะอภิปรายหรือไม่ครับ เชิญท่าน ร.ต.สำเร็จ ครับ

(ประธานสภาฯ)

ร.ต.สำเร็จ เวชกามา ผมเห็นด้วยกับท่าน น.อ.ไพฑูรย์ ครับ เรื่องไม่มีถังขยะ แต่ควรจะมีการจัดซื้อถังขยะ

(ส.อบต.ม.14) เพื่อทดแทนถังขยะเดิมที่ชำรุด และขอให้เจ้าหน้าที่ทำป้ายรณรงค์ไปติดตามหมู่บ้าน ห้ามทิ้งขยะหมู่บ้านละ 1 ป้าย ถ้าทิ้งจะมีโทษครับ

นายปัญญา บำรุงวัด ขอให้ทุกบ้านช่วยกันคัดแยกขยะเพื่อลดขยะของตำบลเรา ขอขอบคุณท่านสมาชิก

(นายกอบต.บ้านพระ) ที่ให้ทำป้ายประชาสัมพันธ์ กำลังดำเนินการทำป้ายครับ

นายโชคชัย สีห์ประเสริฐ มีท่านใดจะอภิปรายหรือไม่ครับ เชิญท่าน ชูชีพ ครับ

(ประธานสภาฯ)

นายชูชีพ ร่มโพธิ์แก้ว สำหรับเรื่องขยะ มีเกลื่อนข้างถนน มีวิธีการแก้ไขอย่างไร ถังขยะในหมู่บ้านเคยขอไป

(ส.อบต.ม.11) แต่รถเข้าไปเก็บไม่ทัน สำหรับรถขยะจะจัดสรรงบประมาณซื้อใหม่ได้ไหมครับ อยากจะให้ท่านผู้บริหารหาวิธีแก้ไขเกี่ยวกับการเก็บขยะครับ

นายโชคชัย สีห์ประเสริฐ เรื่องการจัดซื้อรถขยะ ได้ผ่านข้อบัญญัติที่ท่านพิจารณาไปแล้วเมื่อเดือนส.ค.61 ครับ

(ประธานสภาฯ) ตอนนี้อยู่ขั้นตอนการจัดซื้อจัดจ้าง มีท่านใดจะสอบถามเรื่องการคัดแยกขยะมูลฝอย อีกหรือไม่ครับ ถ้าไม่มีผมขอมติที่ประชุม ในวาระที่ 1 ด้วยการยกมือด้วยครับ

มติที่ประชุม มีมติรับรองร่างข้อบัญญัติองค์การบริหารส่วนตำบลบ้านพระ เรื่องหลักเกณฑ์การคัดแยกขยะมูลฝอย พ.ศ.2562 เป็นเอกฉันท์

/นายโชคชัย...

-9-

นายโชคชัย สีห์ประเสริฐ ขอมติวาระที่ 2 ด้วยการยกมือด้วยครับ

(ประธานสภาฯ)

มติที่ประชุม มีมติให้ความเห็นชอบผ่านวาระที่ ๒ เป็นเอกฉันท์ และไม่มีสมาชิกท่านใดแปรญัตติ

นายโชคชัย สีห์ประเสริฐ ในวาระที่ 3 ตราเป็นข้อบัญญัติ ผมขอมติที่ประชุมให้ความเห็นชอบ เรื่องหลักเกณฑ์

(ประธานสภาฯ) การคัดแยกขยะมูลฝอย พ.ศ.2562 ด้วยการยกมือด้วยครับ

มติที่ประชุม มีมติให้ความเห็นชอบเรื่องหลักเกณฑ์การคัดแยกขยะมูลฝอย พ.ศ.2562

 ให้ตราเป็นข้อบัญญัติงบประมาณรายจ่าย ประจำปี พ.ศ.๒๕๖2 เป็นเอกฉันท์

**ระเบียบวาระที่ 5 -เรื่องขอแก้ไขเปลี่ยนแปลงคำชี้แจงงบประมาณรายจ่าย ประจำปี 2562 หน้า 34/51 แผนงานเคหะและชุมชน งานบริหารทั่วไปเกี่ยวกับเคหะชุมชน งบลงทุน ค่าครุภัณฑ์ ครุภัณฑ์สำนักงาน ประเภทโต๊ะทำงานเหล็ก จำนวน 2 ตัว ตั้งไว้ 11,300.-บาท**

นายโชคชัย สีห์ประเสริฐ ขอเชิญ คุณณัฐวัฒน์ ชี้แจงครับ

(ประธานสภาฯ)

นายณัฐวัฒน์ มาลัยพันธุ์ ขอแก้ไขเปลี่ยนแปลงคำชี้แจงงบประมาณ ประจำปี 2562 ข้อความเดิม ค่าครุภัณฑ์ (ผอ.กองช่าง) สำนักงาน ประเภทโต๊ะทำงานเหล็ก (1.)ค่าจัดซื้อโต๊ะทำงานเหล็ก เพื่อจ่ายเป็นค่าจัดซื้อ

 โต๊ะทำงานเหล็ก ขนาด 150x75 ซม. จำนวน 1 ตัว ตั้งไว้ 6,800.-บาท (2.)ค่าจัดซื้อโต๊ะทำงานเหล็ก เพื่อจ่ายเป็นค่าจัดซื้อโต๊ะทำงานเหล็ก ขนาด 120x65 ซม. จำนวน 1 ตัว ตั้งไว้ 4,500.-บาท ข้อความใหม่ ค่าครุภัณฑ์สำนักงาน ประเภทโต๊ะทำงานเหล็ก (1.) ค่าจัดซื้อโต๊ะทำงานเหล็ก เพื่อจ่ายเป็นค่าจัดซื้อโต๊ะทำงานเหล็ก ขนาดไม่ต่ำกว่า 150x75x75 ซม.(กว้างxยาวxสูง) จำนวน 1 ตัว ตั้งไว้ 6,800.-บาท (2.) ค่าจัดซื้อโต๊ะทำงานเหล็ก เพื่อจ่ายเป็นค่าจัดซื้อโต๊ะทำงานเหล็ก ขนาดไม่ต่ำกว่า 120x65x75 ซม.(กว้างxยาวxสูง) จำนวน 1 ตัว ตั้งไว้ 4,500.-บาท เราได้เพิ่มคำว่าไม่ต่ำกว่าเข้าไป จะได้สามารถซื้อขนาดใหญ่กว่านี้ได้ งบประมาณเท่าเดิมครับ ขอบคุณครับ

นายโชคชัย สีห์ประเสริฐ มีใครจะสอบถามเรื่องการจัดซื้อโต๊ะทำงานเหล็ก หรือไม่ครับ ถ้าไม่มีผมขอแก้ไข

(ประธานสภาฯ) เปลี่ยนแปลงคำชี้แจงงบประมาณรายจ่าย ประจำปี 2562 หน้า 34/51 แผนงานเคหะและชุมชน งานบริหารทั่วไปเกี่ยวกับเคหะชุมชน งบลงทุน ค่าครุภัณฑ์ ครุภัณฑ์สำนักงาน ประเภทโต๊ะทำงานเหล็ก จำนวน 2 ตัว ตั้งไว้ 11,300.-บาท ขอมติที่ประชุม ด้วยการยกมือด้วยครับ

มติที่ประชุม มีมติอนุมัติให้แก้ไขเปลี่ยนแปลงคำชี้แจงงบประมาณรายจ่าย ประจำปี 2562 หน้า 34/51 แผนงานเคหะและชุมชน งานบริหารทั่วไปเกี่ยวกับเคหะชุมชน งบลงทุนค่าครุภัณฑ์ ครุภัณฑ์สำนักงาน ประเภทโต๊ะทำงานเหล็ก จำนวน 2 ตัว ตั้งไว้ 11,300.-บาท เป็นเอกฉันท์

/ระเบียบวาระ...

-10-

**ระเบียบวาระที่ 6 - เรื่องอื่น ๆ(ถ้ามี)**

นายโชคชัย สีห์ประเสริฐ มีท่านใดจะสอบถามเรื่องอื่นหรือไม่ครับ เชิญ ท่านชูชีพ ครับ

(ประธานสภาฯ)

นายชูชีพ ร่มโพธิ์แก้ว ผมขอสอบถามเรื่องโครงการก่อสร้างของปีงบประมาณ 62 ครับ ที่ต้องมีวิศวกรสามัญ

(ส.อบต.ม.11) ผู้บริหารได้ดำเนินการไปถึงไหนครับ เพราะในปี 61 ก็ได้ผลกระทบทำให้งานล่าช้าครับ

นายปัญญา บำรุงวัด เกิดการล่าช้า เนื่องจากเราได้ให้ท่านทำแผนเพิ่มเติมเข้ามา เพื่อจะจ่ายขาดเงินสะสม

(นายกอบต.บ้านพระ) ช่างมีคนเดียวที่สามารถทำได้ จึงไปดำเนินการเพิ่มแผนก่อนวันที่ 24 ก.พ.62 เพราะคณะกรรมการทั้ง 3 ชุดจะหมดวาระในวันที่ 24 ก.พ.62 เมื่อแผนเสร็จแล้วจะไปทำข้อบัญญัติงบประมาณ 62 เราต้องรีบทำเรื่องของบประมาณจ่ายขาดไปก่อน พอจ่ายขาดเสร็จ จะให้ช่างไปดำเนินการเรื่องน้ำและเรื่องถนน ที่ได้ทำข้อบัญญัติไว้แล้ว รัฐบาลให้ดำเนินการหาผู้รับเหมา ได้ภายในเดือนมี.ค. ครับ

นายโชคชัย สีห์ประเสริฐ ขอขอบคุณท่านชูชีพครับ กระบวนการตอนนี้เข้าไตรมาสที่ 2 แล้ว ยังไม่ได้ทำงบประมาณ

(ประธานสภาฯ) รายจ่ายประจำปี ขอให้นายกเร่งดำเนินการ หลังจากทำแผนพัฒนา ฉบับที่ 4 และฝาก ผอ.กองช่างให้รีบดำเนินการด้วยครับ มีท่านใดอภิปรายหรือไม่ครับ เชิญท่านปัญญา ครับ

นายปัญญา พากเพียรทรัพย์ ขอถามเรื่องป้ายบอกซอย มีงบประมาณอีกหรือไม่ครับ เพราะมีอยู่หลายซอยที่ยัง

(ส.อบต.ม.8) ไม่มีป้าย ประมาณ 3-4 ซอย เช่นซอยของบ้านผม ครับ

นายปัญญา บำรุงวัด ปีนี้เรามีงบประมาณในการจัดทำป้ายซอยครับ ปีที่แล้วได้ทำไป 30 กว่าป้ายครับ

(นายก อบต.บ้านพระ)

นายโชคชัย สีห์ประเสริฐ มีท่านใดจะสอบถามเรื่องอื่นอีกหรือไม่ครับ เชิญ ร.ต.สำเร็จ ครับ

(ประธานสภาฯ)

ร.ต.สำเร็จ เวชกามา การอภิปรายในที่ประชุมสภาฯ จะให้ยืนหรือนั่ง ครับ

(ส.อบต.ม.14)

นายโชคชัย สีห์ประเสริฐ ในการประชุมสภาที่ถูกต้อง คือการยกมือขึ้นและกล่าวแนะนำตัว แล้วจึงอภิปรายครับ

(ประธานสภาฯ) แต่เนื่องจากไมล์สั้น จึงอนุโลมให้นั่งพูดได้ครับ เพื่อจะได้บันทึกการประชุมได้ชัดเจน และถูกต้องครับ มีท่านใดจะสอบถามอีกหรือไม่ครับ เชิญ คุณสุกัลยา ครับ

นางสุกัลยา สุทธานันท์ ขอให้ยืนพูด จะได้ดูสง่าและถูกต้องตามระเบียบ ให้ต่อสายหรือทำแท่นวางขึ้นมาอีกคะ

(ส.อบต.ม.5)

นายชูชีพ ร่มโพธิ์แก้ว ถ้ามีแล้วไม่ใช้ เครื่องเสียงจะซื้อมาทำไมครับ เราจะหาทางแก้ไขอย่างไร

(ส.อบต.ม.11) ยืนพูดดูสง่ากว่าครับ

ร.ต.สำเร็จ เวชกามา ให้ทำแท่นวางให้สูงขึ้น ขอให้ผู้บริหารช่วยชี้แจงครับ

(ส.อบต.ม.14)

/นายโชคชัย...

-11-

นายโชคชัย สีห์ประเสริฐ ขอเชิญ ท่านนายก ชี้แจงครับ

(ประธานสภาฯ)

นายปัญญา บำรุงวัด จะดำเนินการแก้ไขต่อไมล์ให้สูงขึ้นครับ ต้องขอโทษท่านสมาชิกทุกท่านด้วย

(นายกอบต.บ้านพระ)

นายโชคชัย สีห์ประเสริฐ ขอขอบคุณท่าน ร.ต.สำเร็จ ที่เสนอแนะในเรื่องนี้ครับ

(ประธานสภาฯ)

ร.ต.สำเร็จ เวชกามา ที่ผมเสนอไป อยากจะให้ยืนดูสง่าครับ และเรื่องการศึกษาดูงาน วัตถุประสงค์ เป้าหมาย

(ส.อบต.ม.14) ใคร ไปดูอะไร เพื่ออะไร การไปดูงานใกล้-ไกล การดูแลสมาชิก การกินอยู่ต้องดีกว่าระยะไกลครับ

นายปัญญา บำรุงวัด การเดินทางใกล้-ไกล ค่าใช้จ่ายเท่าเดิมครับ เช่น ค่าที่พัก อาหาร ค่าเช่ารถ ครับ

(นายกอบต.บ้านพระ) ปีนี้จะไปศึกษาดูงานในวันที่ 1-3 มีนาคม 2562 ณ จังหวัดจันทบุรี จังหวัดระยอง

 ดูงานเกี่ยวกับขยะที่เทศบาลเมืองแกลง ซึ่งเค้าไม่มีถังขยะ โดยการคัดแยกขยะ ดูเรื่องบริหารจัดการ เรื่องเศรษฐกิจพอเพียง เพื่อนำมาปฏิบัติในตำบลของเราครับ

นายโชคชัย สีห์ประเสริฐ มีสมาชิกท่านใดจะสอบถามเรื่องอื่นอีกหรือไม่ครับ เชิญท่าน ทศพล ครับ

(ประธานสภาฯ)

นายทศพล เหมือนพิทักษ์ สอบถามเรื่องพื้นที่สาธารณะ ม.9 จะดำเนินการอย่างไร ชาวบ้านเดือดร้อนมากครับ

(ส.อบต.ม.9) หลักฐานการบุกรุกอยู่ที่นิติกรครับ

นายโชคชัย สีห์ประเสริฐ ขอเชิญท่าน นายก ชี้แจงครับ

(ประธานสภาฯ)

นายปัญญา บำรุงวัด ขอให้นิติกรรีบดำเนินการไปตามระเบียบฯ เพราะชาวบ้านจะได้ใช้ไฟฟ้าใน

(นายกอบต.บ้านพระ) การปลูกบ้านครับ

นายโชคชัย สีห์ประเสริฐ มีสมาชิกท่านใดจะสอบถามเรื่องอื่นอีกหรือไม่ครับ เชิญท่าน ชูชีพ ครับ

(ประธานสภาฯ)

นายชูชีพ ร่มโพธิ์แก้ว ในหมู่บ้านของผมมีที่สาธารณะประโยชน์ บริเวณริมคลองหนองหวาย เนื้อที่ประมาณ 2ไร่

(ส.อบต.ม.11) แต่ไม่มีหนังสือยืนยันสิทธิ อยากจะให้ทางอบต.ประสานไปกับทางที่ดินให้ชัดเจน ถ้ามีงบประมาณมาจะได้ดำเนินการทำได้

นายณรงค์ศักดิ์ บุญขวัญ ได้ออกหนังสือแจ้งครั้งที่ 1 ถึงคุณทนงค์ศักดิ์ ว่าขอให้ร่วมมือในการสอบเขตรังวัด

(นิติกร) เมื่อประมาณต้นเดือนต.ค.61 หลังจากนั้นได้มีลูกสาวของคุณทนงค์ศักดิ์เข้ามาคุยรายละเอียด แจ้งว่าจะตอบกลับมาเป็นหนังสือ แต่เรื่องก็เงียบไปครับ

นายโชคชัย สีห์ประเสริฐ ขอให้ทำหนังสือเร่งรัดไปอีกรอบครับ

(ประธานสภาฯ)

/นายทศพล...

-12-

นายทศพล เหมือนพิทักษ์ ขอให้กำหนดวันว่าต้องดำเนินการภายในกี่วัน ถ้าไม่กำหนดวันแน่นอน เกรงว่าจะผลัด

(ส.อบต.ม.9) ไปอีกครับ เคยให้เจ้าหน้าที่ที่ดินมาทำการรังวัดและปักเสาไปแล้ว ต่อมาได้มีการทำถนนคอนกรีตเข้าไป ไปโดนเสาปูนล้ม และในวันที่เค้าจะทำรั้ว ผมได้แจ้งเค้าไปว่าไม่ใช่เขตของเค้า ขอให้ดำเนินการขั้นเด็ดขาด ของเดิมที่ตรงนี้ไม่ได้เป็นทางสาธารณะ พวกผมได้ทำการซื้อเพื่อใช้ทางสาธารณะประโยชน์ร่วมกันครับ

นายวงศ์ธวัช สาวาปี ถ้าหากเราไม่บังคับใช้กฎหมาย ก็ผลัดไปอีก นายกต้องมอบหมายให้นิติกรไปแจ้งความ

(ปลัดอบต.บ้านพระ) กรณีมีผู้บุกรุก เพราะที่ตรงนี้ได้ซื้อเป็นที่สาธารณะประโยชน์เพื่อใช้ประโยชน์ของหมู่บ้าน แต่มีคนบุกรุกไปครอบครองทางสาธารณะโดยการสร้างรั้วล้ำเข้าไป

นายปัญญา บำรุงวัด ขอให้เค้ารีบดำเนินการรังวัด ถ้าไม่รังวัด ก็ต้องดำเนินการอย่างที่ท่านปลัดได้บอกครับ

(นายกอบต.บ้านพระ)

นายโชคชัย สีห์ประเสริฐ มีท่านใดจะอภิปรายอีกหรือไม่ครับ เชิญคุณชูชีพ ครับ

(ประธานสภาฯ)

นายชูชีพ ร่มโพธิ์แก้ว เรื่องที่สาธารณะริมคลอง ที่ช่างไปดูแล้ว ดำเนินการต่ออย่างไรผ่านมา 10 ปีแล้ว

(ส.อบต.ม.11) ยังไม่เป็นรูปธรรมครับ

นายโชคชัย สีห์ประเสริฐ มีท่านใดจะอภิปรายอีกหรือไม่ครับ เชิญคุณสมชาติ ครับ

(ประธานสภาฯ)

นายสมชาติ ทองเฟื่อง สอบถามเรื่องแสงสว่างรายทาง ม.12 เสียหายหลายหลอดและได้แจ้งไปแล้ว

(ส.อบต.ม.12) ดำเนินการถึงไหนแล้วครับ

นายปัญญา บำรุงวัด เรื่องแสงสว่าง ฝากผอ.กองช่าง ให้รีบดำเนินการด้วยครับ และพรุ่งนี้จะย้ายเสาไฟ

(นายกอบต.บ้านพระ) เพื่อขยายถนน มีหลอดไฟจำนวนหลายหลอด ช่วยรีบดำเนินการให้ด้วยครับ

นายณัฐวัฒน์ มาลัยพันธุ์ ตอนนี้เรื่องอยู่ที่พัสดุครับ

(ผอ.กองช่าง)

นายปัญญา บำรุงวัด ฝาก ผอ.กองคลังให้รีบดำเนินการจัดซื้อมาด้วยครับ

(นายกอบต.บ้านพระ)

นายโชคชัย สีห์ประเสริฐ มีสมาชิกท่านใดจะเสนอเรื่องอื่นอีกหรือไม่ ถ้าไม่มีผมขอปิดประชุม

(ประธานสภาฯ)

ปิดประชุม เวลา 12.30 น.

 (ลงชื่อ) วงศ์ธวัช สาวาปี ผู้จดบันทึกการประชุม (ลงชื่อ)โชคชัย สีห์ประเสริฐ ผู้ตรวจบันทึกการประชุม

 (นายวงศ์ธวัช สาวาปี) (นายโชคชัย สีห์ประเสริฐ)

 เลขานุการสภาองค์การบริหารส่วนตำบลบ้านพระ ประธานสภาองค์การบริหารส่วนตำบลบ้านพระ

**ตรวจแล้ว**

(ลงชื่อ) สำเร็จ เวชกามา (ลงชื่อ) ดิเรก เจือจาน

(ร้อยตรีสำเร็จ เวชกามา) (จ่าสิบเอกดิเรก เจือจาน)

คณะกรรมการตรวจรายงานการประชุม คณะกรรมการตรวจรายงานการประชุม